text: गत माह हैदराबाद में हुई बैठक में विराट ने तेज गेंदबाजों खासकर जसप्रीत बुमराह, भुवनेश्वर कुमार को संपूर्ण आईपीएल लीग से आराम देने की सलाह दी थी ताकि वे विश्वकप के लिये खुद को फिट रख सकें। आईपीएल में मुंबई के कप्तान और भारतीय खिलाड़ी रोहित शर्मा तथा आईपीएल प्रबंधन ने हालांकि इन सुझावों पर असंतोष जताया है जिसके बाद सीओए आईपीएल टूर्नामेंट को ही निर्धारित समय से पहले कराने पर विचार कर रहा है।